钦定古今图书集成/明伦汇编/宫闱典/第049卷 > 徽宗乔贵妃
## 钦定古今图书集成/明伦汇编/宫闱典/第049卷 > 徽宗乔贵妃

按《宋史后妃传》：乔贵妃，初与高宗母韦妃俱侍郑皇
后，结为姊妹，约先贵者毋相忘。既而贵妃得幸徽宗，
遂引韦氏，二人愈相得。二帝北迁，贵妃与韦氏俱。至
是，韦妃将还，贵妃以金五十两赠高居安曰：“薄物不
足为礼，愿好护送姊还江南。”复举酒酌韦氏曰：“姊善
重保护，归即为皇太后，妹无还期，终死于朔漠矣。”遂
大恸以别。